Kim J. Herrmann, ph.d., adjunkt, Center for Undervisning og Læring, AU.

Kim J. Herrmann er adjunkt ved Center for Undervisning og Læring, Aarhus Universitet. Forsker i universitetsstuderendes studiestrategier og oplevelser af undervisningsmiljøet. Sammen med Anna Bager-Elsborg er han ansvarlig for kompetenceudvikling for studenterundervisere og instruktorer ved School of Business and Social Sciences. Forfatter til bogen *Effektiv holdundervisning – en håndbog for nye undervisere på universitetsniveau* ligeledes sammen med Anna Bager-Elsborg.

Rie Troelsen, ph.d., lektor, Institut for Kulturvidenskaber, SDU

Rie Troelsen er lektor i universitetspædagogik ved Syddansk Universitet. Her arbejder hun med undervisnings- og uddannelsesudvikling, efteruddannelse og kompetenceudvikling hos universitetsansatte. Hendes forskningsinteresser er bl.a. de unges studievalg – hvilke forventninger har de unge til studiet og omvendt, og hvad er årsagerne til nogle unges studiefravalg?

Anna Bager-Elsborg, ph.d.-stipendiat, Center for Undervisning og Læring, AU.

Anna Bager-Elsborg, ph.d.-stipendiat ved Center for Undervisning og Læring, forsker i faglige fællesskabers og faglige diskursers betydning for universitetsunderviseres tilgange til underviserrollen. Har sammen med Kim J. Herrmann været ansvarlig for studiemiljøundersøgelserne ved Aarhus Universitet i 2007, 2011 og 2014.